L 145/6 Jurnalul Oficial al Uniunii Europene 31.5.2013 DECIZII DECIZIA COMISIEI din 21 mai 2013 de stabilire a criteriilor ecologice de acordare a etichetei ecologice a UE pentru robinetăria sanitară [notificat cu numărul C(2013) 2826] (Text cu relevanță pentru SEE) (2013/250JUE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 66/2010 al Parla- mentului European şi al Consiliului din 25 noiembrie 2009 privind eticheta UE ecologică (!), în special articolul 8 alineatul (2) după consultarea Comitetului pentru etichetare ecologică al Uniunii Europene, întrucât: (1) În temeiul Regulamentului (CE) nr. 66/2010, eticheta ecologică a UE poate fi acordată produselor care au un impact redus asupra mediului pe durata întregului lor ciclu de viață. (2)  Regulamentul (CE) nr. 66/2010 prevede stabilirea de criterii specifice de acordare a etichetei ecologice a UE, în funcție de categoriile de produse. (3)  Deoarece consumul de apă și energie necesar pentru încălzirea apei contribuie în mod semnificativ la impactul pe care îl au gospodăriile și spațiile negospo- dăreşti asupra mediului, este oportun să se stabilească criterii de acordare a etichetei ecologice a UE pentru categoria de produse „robinetărie sanitară”. Criteriile ar trebui, în special, să promoveze produse care permit o utilizare eficientă a apei, ceea ce contribuie la o reducere a consumului de apă și, prin urmare, a energiei necesare pentru încălzirea apei. (4) Măsurile prevăzute în prezenta decizie sunt conforme cu avizul comitetului înființat în temeiul articolului 16 din Regulamentul (CE) nr. 66/2010, ADOPTĂ PREZENTA DECIZIE: Articolul 1 (1)  Categoria de produse „robinctărie sanitară” conține: robinete pentru utilizare casnică, capete (pere) de duş și dușuri care sunt folosite în principal pentru devierea apei pentru igiena personală, curățare, gătit şi băut, inclusiv în cazurile în care sunt comercializate în alte scopuri decât igiena personală. () JO L 27, 30.1.2010, p. 1. (2) Următoarele produse sunt excluse din categoria de produse „robinetărie sanitară”: (a) robinete pentru căzi de baie; (b) duşuri cu levier/mâner dublu; (c) robinetărie sanitară pentru utilizări speciale negospodăreşti. Articolul 2 În sensul prezentei decizii, se aplică următoarele definiții: 1. „robinet” înseamnă o supapă acționată direct sau indirect, mecanic şi/sau automat, din care curge apa; 2. „cap de duş” înseamnă: (a) un dispozitiv fix situat deasupra sau lateral prin care curge apa, un dispozitiv prin care curg jeturi de apă sau un dispozitiv asemănător, care poate fi reglat şi care conduce apa de la o sursă de alimentare pe utilizator; sau (b) un dispozitiv de duș mobil care se conectează la un robinet printr-un furtun de duş și poate fi atașat direct pe robinet sau pe perete cu ajutorul unui dispozitiv de susținere adecvat; 3. „duş” înseamnă o combinație de cap de duş cu robinete șilsau alte dispozitive, interconectate şi comercializate ca set; 4. „duş cu levierfmâner dublu” înseamnă un duș echipat cu leviere sau mânere separate pentru controlul debitului apei calde şi reci; 5. „duș electric” înseamnă un duș echipat cu un dispozitiv pentru încălzirea apei la nivel local, utilizând energie elec- trică; 6. „robinetărie sanitară pentru utilizări speciale negospodă- reşti” înseamnă robinetărie sanitară care necesită un debit de apă nelimitat în vederea îndeplinirii funcției negospo- dăreşti pentru care este destinată;